CELEX: C2006/096/10
Language: fi
Date: 2006-04-22 00:00:00
Title: Asia C-96/06: Finanzgericht Hamburgin  23.1.2006  tekemällään päätöksellä esittämä ennakkoratkaisupyyntö asiassa Viamex Agrar Handels GmbH vastaan Hauptzollamt Hamburg-Jonas

22.4.2006   
            
            
               FI
            
            
               Euroopan unionin virallinen lehti
            
            
               C 96/6
            
         Finanzgericht Hamburgin 23.1.2006 tekemällään päätöksellä esittämä ennakkoratkaisupyyntö asiassa Viamex Agrar Handels GmbH vastaan Hauptzollamt Hamburg-Jonas
   (Asia C-96/06)
   (2006/C 96/10)
   Oikeudenkäyntikieli: saksa
   Finanzgericht Hamburg on pyytänyt 23.1.2006 tekemällään päätöksellä, joka on saapunut yhteisöjen tuomioistuimeen 17.2.2006, Euroopan yhteisöjen tuomioistuimelta ennakkoratkaisua asiassa Viamex Agrar Handels GmbH vastaan Hauptzollamt Hamburg-Jonas seuraaviin kysymyksiin:
   
               1)
            
            
               Onko asetuksen N:o 615/98 5 artiklan 3 kohta (1) poikkeussäännös sillä seurauksella, että Hauptzollamt on asetuksen N:o 615/98 5 artiklan 3 kohdan mukaisten edellytysten osalta selvitys- ja näyttövelvollinen?
            
         
               2)
            
            
               Sen varalta, että edelliseen kysymykseen vastataan myöntävästi: Edellyttääkö asetuksen N:o 615/98 5 artiklan 3 kohdan mukaisen päätelmän tekeminen siitä, että eläinten suojelusta kuljetuksen aikana annettua direktiiviä N:o 91/628/EY (2) ei ole noudatettu, näyttöä siitä, että direktiiviä on rikottu konkreettisessa tapauksessa, vai täyttääkö viranomainen selvitys- ja näyttövelvollisuutensa jo, kun se esittää ja näyttää toteen seikat, jotka sen kokonaistarkastelun perusteella huomattavalla todennäköisyydellä puhuvat sen puolesta, että (myös) kysymyksessä olevan viennin yhteydessä eläinten suojelusta kuljetuksen aikana annettua direktiiviä ei ole noudatettu?
            
         
               3)
            
            
               Kysymyksiin 1 ja 2 annettavista vastauksista riippumatta: Onko viranomaisen evättävä viejältä (koko) vientituki asetuksen N:o 615/98 5 artiklan 3 kohdan mukaisesti, kun kysymyksessä olevan viennin osalta ei ole mitään osoitusta siitä, että (mahdollinen) direktiivin 91/628/ETY rikkominen on heikentänyt eläinten hyvinvointia kuljetuksen aikana?
            
         
      (1)  EYVL L 82, s. 19.
   
      (2)  EYVL L 340, s. 17.